เศรษฐกิจสหรัฐป่วน บาทแข็งค่าแตะ34
นักค้าเงินชี้เศรษฐกิจสหรัฐกลับทิศลดโอกาสเฟดขึ้นดอกเบี้ยกดเงินเหรียญสหรัฐอ่อน หนุนเงินบาทแข็งค่าต่อ ไตรมาส 2 ปีนี้อาจแตะ 34 บาท
22 พ.ค. 2560

นักค้าเงินชี้เศรษฐกิจสหรัฐกลับทิศลดโอกาสเฟดขึ้นดอกเบี้ยกดเงินเหรียญสหรัฐอ่อน หนุนเงินบาทแข็งค่าต่อ ไตรมาส 2 ปีนี้อาจแตะ 34 บาทนายจิติพล พฤกษาเมธานันท์ นักกลยุทธ์ตลาดเงินตลาดทุน ธนาคารกรุงไทย เปิดเผยว่า เงินบาทเริ่มกลับมามีทิศทางแข็งค่าขึ้นอีกครั้ง หลังตลาดคาดว่าโอกาสที่ธนาคารกลางสหรัฐ (เฟด) จะปรับขึ้นดอกเบี้ยในช่วงเดือน มิ.ย.นี้มีน้อยลง จากเดิมที่คาดว่าจะขึ้น 100% แต่ขณะนี้ลดลงมาเหลือ 60-70% จากความไม่แน่นอนทางเศรษฐกิจ โดยตลาดมองว่านายโดนัลด์ ทรัมป์ ประธานาธิบดีสหรัฐ ไม่น่าจะกระตุ้นเศรษฐกิจได้จริงทั้งนี้ เนื่องจากล่าสุดนายทรัมป์อาจถูกฟ้องให้ออกจากตำแหน่ง ส่งผลให้เงินเหรียญสหรัฐอ่อนค่าลง และหากเฟดไม่ขึ้นดอกเบี้ยหรือยังมีความไม่แน่นอนในสหรัฐ โอกาสที่เงินทุนจะไหลเข้ามาในกลุ่มประเทศเศรษฐกิจเกิดใหม่ก็ยังมีสูง ทำให้เงินบาทยังมีทิศทางแข็งค่าต่อ เพราะจากพื้นฐานเศรษฐกิจไทยที่ยังเติบโตได้ มีการเกินดุลบัญชีเดินสะพัดสูง และมีทุนสำรองในระดับที่สูง“ในสัปดาห์หน้าคาดว่าเงินบาทจะมีกรอบที่ 34.20-34.70 บาท/เหรียญสหรัฐ ส่วนไตรมาส 2 ปีนี้เงินบาทน่าจะแข็งค่าไปที่ 34-34.80 บาท โอกาสจะเห็น 34 บาท ก็มีไม่น้อย”นายจิติพล กล่าว